Рабэрта Сальдада

**Рабэрта Сальдада Рыльлё** (;  27 траўня 1985 году, Валенсія, Гішпанія) ― колішні гішпанскі футбаліст. Абараняў колеры нацыянальнай зборнай Гішпаніі. Гуляў на пазыцыі нападніка.

## Кар’ера
### «Рэал»
Рабэрта далучыўся да мадрыдзкага «Рэалу» ў 14 гадоў, пасьля таго, як ён пакінуў «Дон Боска» (клюб рэгіянальнай лігі аўтаномнай супольнасьці Валенсіі), і год за годам прасоўваўся празь юнацкія каманды «Рэалу». Ён быў адным з ключавых гульцоў «Рэал Мадрыд Кастыльля» ў той час, калі дубль «Рэалу» здолеў выйсьці ў лігу Сэгунда, забіўшы ў сэзоне 2005—2006 гадоў 19 галоў, Рабэрта атрымаў Трафэй Зары й дапамог камандзе ўтрымацца ў другой лізе гішпанскага чэмпіянату. У гэтым жа годзе ён дэбютаваў у першай камандзе ў гульнях Ля Лігі, таксама ён зьяўляўся на полі й у Лізе чэмпіёнаў, больш за тое, Сальдада здолеў адзначыцца ў абодвух турнірах забітымі галамі.

Сэзоне 2006—2007 гадоў Сальдада правёў у «Асасуне», куды быў аддадзены для атрыманьня гульнявой практыкі й вопыту гульняў у Ля Лізе. У гульнях за «Асасуну» Рабэрта забіў 14 галоў і стаў адным з адкрыцьцяў сэзону. Сэзон 2007—2008 гадоў, аднак, аказаўся для маладога форварда куды менш удалым: рэальнай канкурэнцыі Руўду ван Ністэльрою, які атрымаў у папярэднім сэзоне тытул «Пічычы», самага дзейснага гульца гішпанскай лігі, Рабэрта скласьці ня здолеў.

### «Хэтафэ»
Улетку 2008 году Сальдада пакінуў «Рэал» і перабраўся ў «Хэтафэ».

### «Валенсія»
У зімовае трансфэрнае вакно сэзону 2009—2010 гадоў зьявілася інфармацыя, што па заканчэньні сэзону Рабэрта можа вярнуцца ў родны горад, замяніўшы ў «Валенсіі» аднаго зь лідэраў каманды, найлепшага бамбардзіра клюбу другой паловы 2000-х — Давіда Вільлю. 9 чэрвеня 2010 году стала вядома, што «Хэтафэ» й «Валенсія» дасягнулі пагадненьня аб пераходзе Сальдада. Кантракт, які абыйшоўся «Валенсіі» ў 10 млн эўра, быў разьлічаны на 4 гады.

Паводле вынікаў сэзону 2011—2012 гадоў Рабэрта, які выконваў у мінулым сэзоне абавязкі віцэ-капітана «Валенсіі», забіў 17 мячоў, стаўшы ня толькі найлепшым бамбардзірам клюбу, але й заваяваўшы, такім чынам, Трафэй Сары. Рабэрта стаў першым у гісторыі гішпанскага футболу гульцом, якому ўдалося дамагчыся гэтага посьпеху ў абедзьвюх прафэсійных гішпанскіх лігах.

### «Тотэнгэм Готспур»
1 жніўня 2013 году «Тотэнгэм Готспур» дамовіўся з «Валенсіяй» аб трансфэры гульца за рэкордную для клюбу плату ў памеры 26 млн фунтаў. Трансфэр быў афіцыйна пацьверджаны праз чатыры дні пасьля пасьпяховага мэдычнага абсьледаваньня.

## Міжнародная кар’ера
У 2007 годзе малады форвард упершыню атрымаў выклік у нацыянальную зборную Гішпаніі, на адборачныя матчы чэмпіянату Эўропы супраць зборных Латвіі й Ліхтэнштайну. Нягледзячы на тое, што Сальдада згуляў у абодвух матчах, на якія выклікаўся, у сьпісе гульцоў, выкліканых у зборную Гішпаніі для ўдзелу ў фінальным турніры чэмпіянату Эўропы, Рабэрта не аказалася.

У лютым 2012 году галоўны трэнэр зборнай Гішпаніі, Вісэнтэ дэль Боске, пасьля амаль пяцігадовага перапынку выклікаў Рабэрта на таварыскі матч супраць зборнай Вэнэсуэлы. Сальдада выйшаў на поле ў пачатку другога тайму, замяніўшы Фэрнанда Льярэнтэ, і адзначыў сваё вяртаньне ў нацыянальную каманду трыма забітымі мячамі.

## Дасягненьні
**«Рэал»**:
* Чэмпіён Гішпаніі: 2008

## Крыніцы

## Вонкавыя спасылкі
* Профіль на афіцыйным сайце ФК «Валенсіі»
* Профіль на bdfutbol.com
* Статыстыка на National Football Teams
* 
* 
* 

Катэгорыя:Гішпанскія футбалісты